Diari Oficial de la Generalitat Valenciana


Sumari del DOGV 9905, del 31-07-2024 (2024/7817)

RESOLUCIÓ de 23 de juliol de 2024, de la Conselleria d'Educació, Cultura, Universitats i Ocupació, per la qual s'adjudiquen i es deneguen les beques per a l'alumnat que realitzarà estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2023-2024.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9905

Data del DOGV
:   31-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7817

CVE
:   OWYD-Y-9227-3290

Data del document
:   23-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Anàlisi jurídica

 Descriptors 

:   * Universitat Nacional d'Educació A Distància
    * assignació per estudis
    * universitat

Per l’Orde 74/2016, 23 de novembre, de la Conselleria d'Educació, Investigació, Cultura i Esport, s’establiren les bases reguladores per a la concessió de les beques per a l'alumnat que realitzarà estudis en els centres associats de la Universitat Nacional d'Educació a Distància (UNED) en la Comunitat Valenciana (DOGV 7926 de 28.11.2016).

Mitjançant la Resolució de 25 de març de 2024, de la Conselleria d'Educació, Universitats i Ocupació, es van convocar beques per a l'alumnat que realitzarà estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2023-2024 (DOGV 9819 de 02.04.2024).

De conformitat amb el que s'establix en l'apartat primer de la Resolució de 25 de març de 2024, la subvenció que es concedix a través d’esta resolució amb càrrec als pressupostos de la Generalitat per a l'any 2024, per un import global màxim de 75.000,00 € (setanta-cinc mil euros), estarà condicionada a l'Orde UNI/900/2023, de 4 de juliol, per la qual es fixen els preus públics pels servicis acadèmics universitaris i altres servicis en la Universitat Nacional d'Educació a Distància per al curs 2023-2024 (BOE 181, de 31.07.2023).

Així mateix, en l'article 4.1 de l'Orde 74/2016 s'establix que estes beques es concediran en règim de concurrència competitiva. Les beques s'adjudicaran fins que s'esgote l'import global màxim previst en la resolució de convocatòria, i quedarà exclòs de la beca l'alumnat la nota mitjana del qual siga inferior a la de l'alumne/a o alumnes on s'esgote l'import global màxim.

En data 4 de juliol de 2024, es reunix la comissió de selecció establida en l'article 17.2 de l'Orde 74/2016 i, de conformitat amb el que es disposa en l'article 18 de l'orde esmentada, estudia i comprova les sol·licituds i estén acta en la qual es concreta el resultat de la valoració efectuada.

A la vista d'esta acta, la Subdirecció General d'Universitats, com a òrgan instructor del procediment, segons l'article 18 de l'Orde 74/2016, ha formulat la proposta de resolució en data 18 de juliol de 2024 i l'eleva al director general d'Universitats. Vista la proposta de resolució, el director general d'Universitats, per delegació del conseller d'Educació, Cultura, Universitats i Ocupació, segons l'article 19 de l'esmentada orde,

RESOL

*Primer*

Adjudicar les beques per a l'alumnat que realitzarà estudis en els centres associats de la Universitat Nacional d'Educació a Distància en la Comunitat Valenciana durant el curs acadèmic 2023-2024, a les persones sol·licitants que complixen els requisits establits en la Resolució de 25 de març de 2024, de la Conselleria d'Educació, Universitats i Ocupació, que s’indiquen en l'annex I d'esta proposta.

*Segon*

Denegar la beca a les persones sol·licitants indicades en l'annex II d'esta proposta, per no complir algun o alguns dels requisits establits en la Resolució de 25 de març de 2024, de la Conselleria d'Educació, Universitats i Ocupació.

*Tercer*

Lliurar, a favor de la Universitat Nacional d'Educació a Distància (UNED), l'import de les beques a l'alumnat beneficiari indicat en l'annex I, en la quantia total de 37.795,29 euros.

*Quart*

Sufragar el cost d'esta beca, amb càrrec a l'aplicació pressupostària P11966291002D03, línia de subvenció S0225 «Beques alumnat ensenyaments universitaris i estudis superiors» del subprograma pressupostari 422E00 «Universitat i estudis superiors» del pressupost de la Generalitat per a 2024, dotada amb un import global de 98.820.645,00 € (vint-i-nou milions nou-cents mil euros), i destinar per a la concessió d’esta un import màxim de 75.000,00 euros (setanta-cinc mil euros).

*Quint*

La relació de sol·licituds de beca estimades i desestimades es publicarà en el *Diari Oficial de la Generalitat Valenciana*, i en la pàgina web següent:

<https://ceice.gva.es/va/web/universidad/ayudas-y-becas>

*Sext*

Esta resolució produirà efectes des del moment de la seua firma.

Contra la present resolució, que esgota la via administrativa, podrà interposar-se amb caràcter potestatiu un recurs de reposició davant del conseller d'Educació, Cultura, Universitats i Ocupació en el termini d'un mes comptat des de l'endemà de la publicació, de conformitat amb el que preveuen els articles 114, 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé interposar directament recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb els articles 10, 14 i 46 la Llei 29/1998, de 13 de juliol, reguladora de la jurisdicció contenciosa administrativa.

  

València, 23 de juliol de 2024

(p. d. Orde 74/2016; DOGV 7926, 28.11.2016)

José Antonio Pérez Juan

El director general d’Universitats

Esta disposició conté annexos. Consulteu-ne la versió en PDF.